open-index/open-wikipedia-markdown huggingface dataset:
Emily Campbell

**Emily Campbell** (g. 1994 m. gegužės 6 d. Notingame) – Jungtinės Karalystės sunkiosios atletikos sportininkė, olimpinė prizininkė. Sportininkė varžosi sunkiausio svorio kategorijoje.

## Biografija
2018 m. Campbell dalyvavo Sandraugos žaidynėse kaip Anglijos rinktinės atstovė. Sportininkė daugiakovėje užfiksavo 242 kg rezultatą ir nusileidusi Samoa atstovei Feagaiga Stowers, bei Nauru atstovei Charisma Amoe-Tarrant pelnė bronzos medalį. 2019 m. Europos čempionate pelnytas pirmasis kontinentinis medalis - bronza.

2021 m. Europos čempionate britė varžėsi moterų sunkiausio svorio kategorijoje. Anglė užfiksavo 276 kg rezultatą ir pirmą kartą tapo Europos čempione.

Savo debiutinėse 2020 m. vasaros olimpinėse žaidynėse Campbell varžėsi sunkiausio svorio kategorijoje. Rovimo rungtyje britė su 122 kg buvo 4-a, o stūmime su 161 kg liko 2-oje vietoje. Bendroje daugiakovėje su 283 kg rezultatu Campbell nusileido tik kinei Li Wenwen ir iškovojo sidabro medalį. Tai pirmasis Jungtinės Karalystės olimpinis medalis moterų sunkiojoje atletikoje.

2022 m. Europos sunkiosios atletikos čempionate Campbell antrą kartą tapo Europos čempione.

## Šaltiniai

## Nuorodos
* Birtų olimpinės asociacijos svetainėje
Sarah Davies

**Sarah Davies** (g. 1992 m. rugpjūčio 19 d. Prestone) – Jungtinės Karalystės sunkiosios atletikos sportininkė, olimpietė, Europos čempionatų prizininkė. 

## Biografija
2014 m. Davies pirmą kartą dalyvavo Sandraugos žaidynėse, kuriose užimta 7-oji vieta. Tais pačiais metais debiutavo Europos čempionate ir užėmė 11-ą vietą. 2014 m. pasaulio čempionate Davies liko 29-a.

2017 m. pasaulio sunkiosios atletikos čempionate Davies su 209 kg rezultatu liko 6-oje vietoje.

2018 m. Davies dalyvavo Sandraugos žaidynėse kaip Anglijos rinktinės atstovė. Sportininkė daugiakovėje užfiksavo 217 kg rezultatą ir nusileidusi tik Indijos atstovei Punam Yadav pelnė sidabro medalį.

2021 m. Europos čempionate britė varžėsi moterų svorio kategorijoje iki 64 kg. Anglė užfiksavo 230 kg rezultatą ir pirmą kartą pelnė Europos čempionatų medalį - sidabrą.

Savo debiutinėse 2020 m. vasaros olimpinėse žaidynėse Davies varžėsi svorio kategorijoje iki 64 kg. Rovimo rungtyje britė su 100 kg buvo 7-a, o stūmime su 127 kg liko 3-oje vietoje. Bendroje daugiakovėje su 227 kg rezultatu užimta 5-oji vieta.

## Šaltiniai
Emily Muskett

**Emily Muskett** (g. 1989 m. spalio 22 d. Londone) – Jungtinės Karalystės sunkiosios atletikos sportininkė, olimpietė, Europos čempionatų prizininkė. 

## Biografija
2010 m. Muskett pirmą kartą dalyvavo Sandraugos žaidynėse, kuriose rezultato neužfiksavo. 

2014 m. anglė antrą kartą startavo Sandraugos žaidynėse, kuriose užėmė 5-ą vietą.

2018 m. Msukett dalyvavo Sandraugos žaidynėse kaip Anglijos rinktinės atstovė. Sportininkė daugiakovėje užfiksavo 222 kg rezultatą ir aplenkusi visas varžoves pelnė aukso medalį.

2019 m. pasaulio sunkiosios atletikos čempionate Muskett buvo 4-a rovime ir 3-ia stūmime. Daugiakovėje su 226 kg rezultatu užimta 4-oji vieta. Tais pačiais metais anglė laimėjo Sandraugos čempionatą.

2021 m. Europos čempionate britė varžėsi moterų svorio kategorijoje iki 71 kg. Anglė užfiksavo 227 kg rezultatą ir pirmą kartą tapo Europos čempione.

Savo debiutinėse 2020 m. vasaros olimpinėse žaidynėse Muskett varžėsi svorio kategorijoje iki 64 kg. Rovimo rungtyje britė su 100 kg buvo 7-a, o stūmime su 127 kg liko 3-oje vietoje. Bendroje daugiakovėje su 227 kg rezultatu užimta 5-oji vieta.

## Šaltiniai
Panislamizmas

**Panislamizmas** () – politinė ideologija, propaguojanti musulmonų vienybę vienoje islamo šalyje ar valstybėje – dažnai kalifate – arba tarptautinėje organizacijoje, besivadovaujančioje islamo principais. Skirtingai nuo pannacionalistinių ideologijų, pavyzdžiui, panarabizmo, panislamizmas umą (musulmonų bendruomenę) laiko ištikimybės ir mobilizacijos židiniu, o etninės kilmės ir rasės nepriskiria pagrindiniams vienijantiems veiksniams.

## Išnašos
Georgia Taylor-Brown

**Georgia Taylor-Brown** (g. 1994 m. kovo 15 d. Mančesteryje) – Jungtinės Karalystės triatlono sportininkė, olimpinė čempionė.

## Biografija
2018 m. pasaulio čempionato įskaitoje Georgia pirmą kartą pelnė medalį – bronzą moterų triatlone. 2020 m. britė pirmą kartą tapo pasaulio čempione.

Savo debiutinėse 2020 m. vasaros olimpinėse žaidynėse Taylor-Brown varžėsi dvejose triatlono rungtyse. Moterų triatlono varžybose anglė nusileido tik Bermudų atstovei Flora Duffy ir iškovojo sidabro medalį. Pirmą kartą olimpiadoje vykusioje mišrių komandų estafetėje kartu su Jungtinės Karalystės rinktine (Jonathan Brownlee, Alex Yee, Jess Learmonth, Georgia Taylor-Brown) aplenkti visi varžovai bei pelnyti aukso medaliai.

## Šaltiniai
Zoe Smith

**Zoe Smith** (g. 1994 m. balandžio 26 d. Londone) – Jungtinės Karalystės sunkiosios atletikos sportininkė, olimpietė, Europos čempionatų prizininkė. 

## Biografija
2010 m. Smith pirmą kartą dalyvavo Sandraugos žaidynėse, kuriose pelnė bronzos medalį. 

Savo debiutinėse 2012 m. vasaros olimpinėse žaidynėse Smith varžėsi svorio kategorijoje iki 58 kg. Rovimo rungtyje britė su 90 kg buvo 13-a, o stūmime su 121 kg liko 9-oje vietoje. Bendroje daugiakovėje su 211 kg rezultatu užimta 10-oji vieta.

2014 m. anglė antrą kartą startavo Sandraugos žaidynėse, kuriose aplenkė visas varžoves ir iškovojo auksą. Tais pačiais metais britė pirmą kartą pelnė Europos čempionatų medalį - bronzą.

2018 m. pasaulio sunkiosios atletikos čempionate Smith buvo 14-a rovime ir 15-ia stūmime. Daugiakovėje su 215 kg rezultatu užimta 17-a vieta. Tais pačiais metais Smith dalyvavo Sandraugos žaidynėse kaip Anglijos rinktinės atstovė. Sportininkė daugiakovėje užfiksavo 207 kg rezultatą ir nusileidusi tik kanadietei Maude Charron pelnė sidabro medalį.

2019 m. Europos čempionate britė antrą kartą pelnė bronzos medalį.

Savo antrosiose 2020 m. vasaros olimpinėse žaidynėse Smith varžėsi svorio kategorijoje iki 59 kg. Rovimo rungtyje britė su 87 kg buvo 8-a, o stūmime su 113 kg liko 7-oje vietoje. Bendroje daugiakovėje su 200 kg rezultatu užimta 8-oji vieta.

## Šaltiniai

## Nuorodos
* Britų olimpinės asociacijos puslapyje
Alex Yee

**Alex Yee** (g. 1998 m. vasario 18 d. Londone) – Jungtinės Karalystės triatlono sportininkas, olimpinis čempionas. Yee taip pat varžosi lengvosios atletikos   varžybų vidutinių ir ilgų nuotolių bėgimų rungtyse.

## Biografija
2018 m. pasaulio taurės etape Kinijoje Yee iškovojo bronzą ir pirmą kartą lipo ant prizininkų pakylos. 

Savo debiutinėse 2020 m. vasaros olimpinėse žaidynėse Yee varžėsi dvejose triatlono rungtyse. Vyrų triatlono varžybose anglas nusileido tik norvegui Kristian Blummenfelt ir iškovojo sidabro medalį. Pirmą kartą olimpiadoje vykusioje mišrių komandų estafetėje kartu su Jungtinės Karalystės rinktine (Jonathan Brownlee, Alex Yee, Jess Learmonth, Georgia Taylor-Brown) aplenkti visi varžovai bei pelnyti aukso medaliai.

2024 m. vasaros olimpinėse žaidynėse Lee vyrų triatlono varžybose iškovojo aukso medalį ir antrą kartą tapo olimpiniu čempionu.

## Šaltiniai
Laura Collett

**Laura Collett** (g. 1989 m. rugpjūčio 31 d.) – Jungtinės Karalystės sportinio jojimo raitelė, kuri specializuojasi trikovės rungtyse, olimpinė čempionė.

## Biografija
2011 m. debiutavo Europos čempionate, bet finalo nepasiekė. 2013 m. raitelė varžybų metu krito nuo žirgo ir liko sunkiai sužalota, gaivinta paramedikų. Sportininkė atsigavus grįžo į profesionalų sportą.

2015 m. Europos čempionate užimta 13-a vieta. 

Savo debiutinėse 2020 m. vasaros olimpinėse žaidynėse Collett su žirgu *London 52* varžėsi trikovės rungtyse. Individualios trikovės varžybose raitelė liko 6-as išjodinėjime, 3-as krose, o konkūrinį etapą baigė su 4-iais baudos taškais. Finaliniame šuolių etape raitelė pelnė 8 baudos taškus ir galutinėje rikiuotėje užėmė 9-ą vietą. Komandinėje įskaitoje kartu su Jungtinės Karalystės rinktine (Laura Collett, Tom McEwen, Oliver Townend) užėmė pirmąsias vietas visuose trijuose trikovės pratimuose ir pelnė aukso medalius. Tai pirmasis Didžiosios Britanijos aukso medalis šioje rungtyje po 49 metų pertraukos.

## Šaltiniai
Oliver Townend

**Oliver Townend** (g. 1982 m. lapkričio 15 d. Hadersfilde) – Jungtinės Karalystės sportinio jojimo raitelis, kuris specializuojasi trikovės rungtyse, olimpinis čempionas.

## Biografija
2005 m. Townend debiutavo Europos čempionate, kuriame užėmė 43-ą vietą. 2007 m. Europos čempionato individualiose varžybose užimta 12-oji vieta, o su nacionaline komanda pelnytas pirmasis Europos čempionatų aukso medalis. 2017 m. Europos čempionate Townend pelnė trečiąjį Europos aukso medalį savo karjeroje.

Savo debiutinėse 2020 m. vasaros olimpinėse žaidynėse Townend su žirgu *Ballaghmor Class* varžėsi trikovės rungtyse. Individualios trikovės varžybose raitelė liko 2-as išjodinėjime, 1-as krose, o konkūrinį etapą baigė su 4-iais baudos taškais. Finaliniame šuolių etape raitelė pelnė 4,80 baudos taškus ir galutinėje rikiuotėje užėmė 5-ą vietą. Komandinėje įskaitoje kartu su Jungtinės Karalystės rinktine (kartu su Laura Collett, Tom McEwen) užėmė pirmąsias vietas visuose trijuose trikovės pratimuose ir pelnė aukso medalius. Tai pirmasis Didžiosios Britanijos aukso medalis šioje rungtyje po 49 metų pertraukos.

## Šaltiniai
Logaras (upė)

**Logaras** () – upė šiaurės rytų Afganistane; Kabulo intakas (Indo baseinas). Prasideda Hindukuše, pietiniuose Sanglacho kalnagūbrio šlaituose. Įteka intakai, prasidedantys Charvaro kalvose (į šiaurės rytus nuo Gaznio). Logaras įteka į Kabulą netoliese Afganistano sostinės Kabulo.

Pagal upę pavadintas slėnis ir viena iš Afganistano provincijų. Logaro slėnį drėkina pietiniai Logaro upės intakai. Šį vaizdingą apytikriai 64 km ilgio ir 19 km pločio slėnį 1879 m. pirmąkart ištyrinėjo F. Roberts vadovaujama brigada.

## Išnašos
Charlotte Dujardin

**Charlotte Dujardin** (g. 1985 m. liepos 13 d. Londone) – Jungtinės Karalystės sportinio jojimo raitelė, kuri specializuojasi išjodinėjimo rungtyse, olimpinė čempionė.

## Biografija
2011 m. Dujardin su Jungtinės Karalystės rinktine pirmą kartą tapo Europos čempione. Raitelė pakviesta į 2012 m. vasaros olimpines žaidynes. Jungtinės Karalystės atstovė iškovojo auksą individualioje ir komandinėje rungtyse. Dujardin taip pat yra pirmoji raitelė iš Didžiosios Britanijos laimėjusi išjodinėjimo olimpinį turnyrą. 2014 m. pasaulio žirgų žaidynėse pelnyti du aukso ir vienas sidabro medaliai. 2015 m. Europos čempionate pelnytas penktasis aukso medalis.

2016 m. vasaros olimpinėse žaidynėse britė apgynė čempionės titulą individualioje rungtyje, o komandinėje įskaitoje pelnytas sidabras. 

Savo trečiose 2020 m. vasaros olimpinėse žaidynėse Dujardin su žirgu *Gio* varžėsi išjodimėjimo rungtyse. Individualių varžybų atrankoje duetas buvo 4-as, o finale iškovotas bronzos medalis. Komandinėse varžybose su Jungtinės Karalystės rinktine (Charlotte Dujardin, Charlotte Fry, Carl Hester) pelnyti bronzos medaliai.

## Šaltiniai
Carl Hester

**Carl Hester** (g. 1967 m. birželio 29 d. Londone) – Jungtinės Karalystės sportinio jojimo raitelis, kuris specializuojasi išjodinėjimo rungtyse, olimpinis čempionas.

## Biografija
1990 m. Hester debiutavo pasaulio žirgų sporto žaidynėse. Individualioje rungtyje raitelis užėmė 18-ą vietą, o su Jungtinės Karalystės rinktine užimta 5-oji vieta komandinėje įskaitoje. Savo debiutinėse 1992 m. vasaros olimpinėse žaidynėse Hester užėmė 16-ą vietą individualiose varžybose, bei liko 7-as komandinėje įskaitoje.  2004 m. vasaros olimpiadoje medalių nepelnė.

2009 m. Europos čempionate pelnytas pirmasis tarptautinių varžybų medalis - sidabras komandinėje įskaitoje. 2011 m. raitelis pirmą kartą tapo Europos čempionu. 2012 m. vasaros olimpinėse žaidynėse raitelis individualioje rungtyje liko 5-as, o komandinėje įskaitoje pirmą kartą kartu su Didžiosios Britanijos rinktine tapo olimpiniu čempionu.

2016 m. vasaros olimpinėse žaidynėse britas pelnė komandinių varžybų sidabrą.

Savo šeštose 2020 m. vasaros olimpinėse žaidynėse Hester su žirgu *En Vogue* varžėsi išjodimėjimo rungtyse. Individualių varžybų atrankoje duetas buvo 13-as, o finale užimta 8-oji vieta. Komandinėse varžybose su Jungtinės Karalystės rinktine (Charlotte Dujardin, Charlotte Fry, Carl Hester) pelnyti bronzos medaliai.

## Šaltiniai
Charlotte Fry

**Charlotte Fry** (g. 1996 m. vasario 11 d. Skarbore) – Jungtinės Karalystės sportinio jojimo raitelė, kuri specializuojasi išjodinėjimo rungtyse, olimpinė prizininkė.

## Biografija
2018 m. Europos iki 25 m amžiaus čempionato išjodinėjimo varžybų aukso medalininkė. 2019 m. Europos čempionate su Jungtinės Karalystės rinktine užėmė 4-ą vietą.

Savo debiutinėse 2020 m. vasaros olimpinėse žaidynėse Fry su žirgu *Everdale* varžėsi išjodimėjimo rungtyse. Individualių varžybų atrankoje duetas buvo 8-as, o finale liko 13-oje vietoje. Komandinėse varžybose su Jungtinės Karalystės rinktine (kartu su Charlotte Dujardin ir Carl Hester) pelnyti bronzos medaliai.

## Šaltiniai
Žalgiriai (Pilkalnis)

**Žalgiriai** () arba **Griunvaldė** (*Grünwalde*) – buvęs kaimas ir seniūnija Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 14 km į šiaurės vakarus nuo Pilkalnio, 19 km į pietvakarius nuo Lazdynų.

## Istorija

Įkurti valstybinio miško žemėse XVIII a. antroje pusėje. 1821 m. Žalgiriai buvo laisvųjų valstiečių kaimas su 21 gyventoju, 1854 m. Žalgiriuose buvo 2 gyvenamieji pastatai ir 25 gyventojai. Iki 1818 m. priklausė Įsruties apskrities Leskaminio domenų valsčiui, 1818–1945 m. – Pilkalnio apskričiai. 1857 m. iš Žalgirių kaimo, Griunkrugo smuklės ir Noizorgės dvarelio sudaryta Žalgirių kaimo bendruomenė, kuri 1874 m. priskirta naujai įsteigtam Baltrušėlių valsčiui. Kaimo tikintieji iki 1853 m. priklausė Kusų, vėliau – Rautenberkio evangelikų liuteronų parapijai. XIX a. pab. kaime buvo vėjo malūnas.

Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Vesnovo kaimo gyvenvietei.

## Gyventojai

## Griunkrugas ir Noizorgė

Kaimo rytinėje dalyje prie Pilkalnio–Ragainės plento, netoli Akmenio upelio, buvo išsidėstęs Griunkrugas (*Grünkrug*, anksčiau *Grüner Krug*, *Grüne Krug* – 'Žalioji Smuklė') – kaimo dalis, kurioje gyveno dauguma Žalgirių gyventojų (61 gyventojas 1905 m.). 1785 m. Griunkruge buvo karališkoji smuklė su 3 ugniakurais (gyvenamaisiais pastatais), 1821 m. – vienas gyvenamasis pastatas su 28 gyventojais, 1854 m. – smuklė su 2 gyvenamaisiais pastatais ir 9 gyventojais. XX a. pr. Griunkrugas vadinamas dvaru. Prie Griunkrugo buvo dvi Pirmajame pasauliniame kare žuvusių karių kapinaitės.

Į vakarus nuo Griunkrugo senesniuose žemėlapiuose žymimas Noizorgės (*Neusorge*) dvarelis, kuriame 1823 m. buvo 8 gyventojai, o 1854 m. – 2 gyvenamieji pastatai ir 12 gyventojų. Iki XX a. pradžios dvarelis išnyko.

## Šaltiniai
Tom McEwen

**Tom McEwen** (g. 1991 m. gegužės 30 d.) – Jungtinės Karalystės sportinio jojimo raitelis, kuris specializuojasi trikovės rungtyse, olimpinis čempionas.

## Biografija
2010 m. ir 2011 m. pakviestas į Jungtinės Karalystės jaunių rinktinę, su kuria laimėjo Europos jaunių čempionato aukso medalius.

2018 m. FEI pasaulio žirgų sporto žaidynėse su žirgu *Toledo de Kerser* dalyvavo trikovės varžybose. Individualiose varžybose McEwan užėmė 12-ą vietą. Komandinėje įskaitoje kartu su Jungtinės Karalystės rinktine (Rosalind Canter, Piggy French, Gemma Tattersall) iškovojo aukso medalius ir kelialapį į olimpines žaidynes.

Savo debiutinėse 2020 m. vasaros olimpinėse žaidynėse McEwen su žirgu *Toledo de Kerser* varžėsi trikovės rungtyse. Individualios trikovės varžybose raitelis liko 12-as išjodinėjime, 6-as krose, o konkūrinį etapą baigė be baudos taškų. Finaliniame šuolių etape raitelis pelnė 0,4 taško baudos ir nusileidęs tik Vokietijos raitelei Julia Krajewski pelnė sidabro medalį. Komandinėje įskaitoje kartu su Jungtinės Karalystės rinktine (Laura Collett, Tom McEwen, Oliver Townend) užėmė pirmąsias vietas visuose trijuose trikovės pratimuose ir pelnė aukso medalius. Tai pirmasis Didžiosios Britanijos aukso medalis šioje rungtyje po 49 metų pertraukos.

## Šaltiniai
Ben Maher

**Ben Maher** (g. 1983 m. sausio 30 d. Londone) – Jungtinės Karalystės sportinio jojimo raitelis, kuris specializuojasi konkūrų rungtyse, olimpinis čempionas.

## Biografija
2004 m. Europos jaunių čempionato aukso medalininkas komandinėje rungtyje. Savo debiutinėse 2008 m. vasaros olimpinėse žaidynėse Maher dalyvavo konkūrų varžybose. Individualiuose šuoliuose užimta 19-oji vieta, o komandinėje įskaitoje kartu su Didžiosios Britanijos rinkine užimta 5-oji vieta. 2011 m. Europos čempionate pelnytas komandinės rungties bronzinis medalis. 

2012 m. vasaros olimpinėse žaidynėse kartu su Jungtinės Karalystės komanda (Scott Brash, Peter Charles, Ben Maher ir Nick Skelton) pelnyti aukso medaliai. 2013 m. britas pirmą kartą tapo Europos čempionu.

Savo ketvirtose 2020 m. vasaros olimpinėse žaidynėse Maher su žirgu *Explosion W* varžėsi konkūrų rungtyse. Komandinėje rungtyje Jungtinės Karalystės komanda pasirodymo nebaigė. Individualių varžybų atrankos etapą Maher įveikė be baudos taškų. Finale sportininkas įveikė visus varžovus ir pirmą kartą tapo olimpiniu individualios rungties čempionu.

## Šaltiniai
Scott Brash

**Scott Brash** (g. 1985 m. lapkričio 23 d. Piblse) – Jungtinės Karalystės sportinio jojimo raitelis, kuris specializuojasi konkūrų rungtyse, olimpinis čempionas.

## Biografija
2010 m. debiutavo pasaulio žirgų sporto žaidynėse. Individualioje konkūrų rungtyje Brash liko 37-as, o su komanda užėmė 9-ą vietą.

2012 m. vasaros olimpinėse žaidynėse kartu su Jungtinės Karalystės komanda (kartu su Peter Charles, Ben Maher ir Nick Skelton) pelnyti aukso medaliai. 

Savo antrose 2020 m. vasaros olimpinėse žaidynėse Brash su žirgu *Hello Jefferson* varžėsi konkūrų rungtyse. Komandinėje rungtyje Jungtinės Karalystės komanda pasirodymo nebaigė. Individualių varžybų atrankos etapą Maher įveikė be baudos taškų. Finale sportininkas užėmė 7-ą vietą

## Šaltiniai
Kate Shortman

**Kate Shortman** (g. 2001 m. lapkričio 19 d. Birstolyje) – Jungtinės Karalystės dailiojo plaukimo sportininkė, olimpietė.

## Biografija
2017 m. pasaulio vandens sporto čempionate Shortman varžėsi Jungtinės Karalystės rinktinės sudėtyje. Porų varžybose kartu su Isabelle Thorpe užimta 16-oji vieta. Sportininkė taip pat dalyvavo solo programos varžybose, kuriose pateko į finalą ir užėmė 12-ą vietą.

2018 m. Shortman ir Thorpe dalyvavo Europos čempionate. Duetų techninėje rungtyje užimta 10-oji vieta, o laisvojoje programoje britės liko 11-os. Shortman taip pat startavo solo varžybose, kuriose liko 8-oje vietoje.

2019 m. pasaulio vandens sporto čempionate duetų varžybose liko 14-oje vietoje, o solo rungtyje užimta 10-a vieta.

2020 m. Europos čempionate individualioje rungtyje Shortman liko 6-oje vietoje, o duete su Thorpe užimta 7-oji vieta.

Savo debiutinėse 2020 m. vasaros olimpinėse žaidynėse Shortman ir Thorpe dalyvavo moterų duetų varžybose. Sportininkės atrankoje surinko 169,8881 taškų ir į finalą nepateko. Bendroje įskaitoje Jungtinės Karalystės duetas užėmė 14-ą vietą.

2024 m. pasaulio vandens sporto čempionate Shortman ir Thorpe laimėjo sidabrą moterų duetų techninėje programoje, bei bronzą laisvojoje programoje bei iškovojo kelialapį į 2024 m. vasaros olimpines žaidynes.

## Šaltiniai
Laura Muir

**Laura Muir** (g. 1993 m. gegužės 9 d. Invernese) – škotų lengvaatletė, kuri specializuojasi vidutinių nuotolių bėgime, olimpinė prizininkė.

## Biografija
2013 m. Europos jaunimo iki 23 m amžiaus čempionate iškovotas bronzos medalis. 2015 m. Pasaulio lengvosios atletikos čempionate Muir užėmė 5-ą vietą.

Savo debiutinėse 2016 m. vasaros olimpinėse žaidynėse Muir pasiekė finalinį etapą, kuriame su 4:12.88 rezultatu užėmė 7-ą vietą. 2017 m. Europos uždarų patalpų čempionate britė iškovojo du aukso medalius.

2020 m. vasaros olimpinėse žaidynėse Muir 1500 m bėgimo finale pasiekęs naują Jungtinės Karalystės rekordą (3.54.50) bei iškovojo sidabro medalį.

## Šaltiniai

## Nuorodos
* WA svetainėje
Pempės (gentis)

**Pempės** (*Vanellus*) – sėjikinių paukščių (*Charadriiformes*) būrio, sėjikinių (*Charadriidae*) šeimos paukščių gentis.

## Apibūdinimas
Stambiausios pempių gentyje yra kaukėtoji pempė, kurios *Vanellus miles novaehollandiae* porūšio kūno svoris 296–412 g, kūno ilgis 30-37 cm, tarp abiejų išskleistų sparnų atstumas 75–85 cm skersmens ir pietinė pempė (*Vanellus chilensis*), jos kūno svoris 250–425 g, kūno ilgis 32-38 cm. Juosvagalvė pempė (*Vanellus lugubris*) yra mažiausia genties rūšis, jos kūno ilgis 22-26 cm, svoris 100–140 g.

## Pempių rūšys
Pasaulyje išskiriamos 24 pempių rūšys, bei iš dalies rūšių išskiriamas 21 porūšys:
# *[[Vanellus albiceps]]* Gould, 1834 – Baltagalvė pempė;
# *[[Vanellus armatus]]* (Burchell, 1822) – Pempė kalvis;
# *[[Vanellus cayanus]]* (Latham, 1790) – Kajeninė pempė;
# *[[Vanellus chilensis]]* (Molina, 1782) – Pietinė pempė;
# *[[Vanellus cinereus]]* (Blyth, 1842) – Pilkagalvė pempė;
# *[[Vanellus coronatus]]* (Boddaert, 1783) – Vainikuotoji pempė;
# *[[Vanellus crassirostris]]* (Hartlaub, 1855) – Ilgapirštė pempė;
# *[[Vanellus duvaucelii]]* (Lesson, R, 1826) – Upinė pempė;
# *[[Vanellus gregarius]]* (Pallas, 1771) – Stepinė pempė;
# *[[Vanellus indicus]]* (Boddaert, 1783) – Indinė pempė;
# *[[Vanellus leucurus]]* (Lichtenstein, MHK, 1823) – Baltauodegė pempė;
# *[[Vanellus lugubris]]* (Lesson, R, 1826) – Juosvagalvė pempė;
# *[[Vanellus macropterus]]* (Wagler, 1827) – Javinė pempė; paplitusi Pietryčių Azijos Javos saloje.
# *[[Vanellus malabaricus]]* (Boddaert, 1783) – Malabarinė pempė;
# *[[Vanellus melanocephalus]]* (Rüppell, 1845) – Dėmėtakrūtė pempė;
# *[[Vanellus melanopterus]]* (Cretzschmar, 1829) – Juodasparnė pempė;
# *[[Vanellus miles]]* (Boddaert, 1783) – Kaukėtoji pempė;
# *[[Vanellus resplendens]]* (Tschudi, 1843) – Andinė pempė;
# *[[Vanellus senegallus]]* (Linnaeus, 1766) – Senegalinė pempė;
# *[[Vanellus spinosus]]* (Linnaeus, 1758) – Pentinuotoji pempė;
# *[[Vanellus superciliosus]]* (Reichenow, 1886) – Rudakrūtė pempė;
# *[[Vanellus tectus]]* (Boddaert, 1783) – Juodakepurė pempė;
# *[[Vanellus tricolor]]* (Vieillot, 1818) – Dryžoji pempė;
# *[[Vanellus vanellus]]* (Linnaeus, 1758) – Paprastoji pempė;

## Išnykusios pempės
# *[[Vanellus madagascariensis]]* Goodman, 1997 – Madagaskarinė pempė; buvo paplitusios Madagaskare, išnyko XIV amžiuje.

## Pempės Lietuvoje
Lietuvoje užregistruotos 2 rūšys:
* Baltauodegė pempė (*Vanellus leucurus*); labai reta, užklystanti tik per migracijų metu.
* Paprastoji pempė (*Vanellus vanellus*); šalyje peri.

Liepos 19 d. švenčiama Pempės diena.

## Šaltiniai

## Nuorodos
* vlkk.lt / Pempės 
* worldbirdnames.org / Buttonquail, thick-knees, sheathbills, plovers, oystercatchers, stilts, painted-snipes, jacanas, Plains-wanderer, seedsnipes; IOC World Bird List/v11.2
* itis.gov / ''Vanellus'' Brisson, 1760
Leonas Vytautas Glinskis

**Leonas Vytautas Glinskis** (g. 1937 m. lapkričio 22 d. Joniškėlyje) – aktyvus Sąjūdžio narys, dailininkas, metraštininkas, filmavimo kamera fiksavęs LPS Seimo, Kauno Sąjūdžio tarybos posėdžius ir mitingus.

## Biografija

Leonas Vytautas Glinskis gimė 1937 m. lapkričio 22 d. Joniškėlio miestelyje. Dirbo Telšių „Masčio“ fabrike šaltkalviu, baigė vakarinę Darbo jaunimo mokyklą Telšiuose. 1957–1963 m. mokėsi Vilniaus Dailės institute grafikos fakultete. 1972 m. įstojo į Dailininkų sąjungą. Pagrindiniai viso gyvenimo kūrybiniai darbai – staliūginė grafika ir taikomieji darbai iš kaltos geležies – Kauno IX forto memorialo slankiojantys vartai, Vilniaus šiuolaikinio meno centro tvora, restorano „Senas rūsys“ dekoratyvinės grotos, dekoratyvinės sienos prie Salomėjos Neries paminklo ir kt.

Kauno „Sąjūdžio“ iniciatyvinės grupės, tarybos ir „Sąjūdžio“ Seimo narys. Apdovanotas Nepriklausomybės medaliu, jubiliejiniais „Sąjūdžio“ medaliais, „Sąjūdžio“ padėkos raštais. Filmuoti pradėjo, kai 1988 m. buvo pakviestas į Kauno „Sąjūdžio“ iniciatyvinę grupę. Filmavo daugumą Kauno „Sąjūdžio“ tarybos posėdžių, mitingų, sąjūdžio grupių įkūrimų, rinkiminių kovų momentų, taip pat 1991 m. sausio mėnesio įvykius.

### Metalurgija
* Kaltos geležies dekoratyviniai vartai Kauno IX forte.
* Kaltos geležies intarpas prie Salomėjos Neries paminklo Vilniuje.
* Siena iš kaltos geležies laidojimo patalpose Vilniuje, Olandų gatvėje.
* Dekoratyvinės sienos, sumontuotos Dombajaus miesto viešbutyje (Šiaurės Kaukazas).
* Dekoratyvinė sienelė Kaišiadorių paukštyno poilsio bazėje.
* Dekoratyvinės grotos ant „Senojo rūsio“ restorano langų Vilniuje.

### Sukurti filmai
* Dokumentinis filmas apie Sausio 13-ąją „Laužai prie parlamento“
* Filmas „Baltijos kelio diena“
* Filmas „Sąjūdžiui 15“
* Filmas „Sąjūdžiui 20“
* Filmas apie Kruoniaus partizanus „Laisvės kariai“ .

## Bibliografija
* Lietuvių tarybinė grafika 1940–1970, katalogas, sud. Vladas Gasiūnas ir Jonas Kuzminskis (jaunesnysis).

## Išnašos
Salafizmas

**Salafizmas** () – religinis islamo fundamentalistų judėjimas, kilęs iš Persijos įlankos šalių. Ši radikali religijos pakraipa reikalauja grįžti prie pirmykščio, „protėvių“ (*salaf*) islamo. Salafistų idealas – pirmosios trys musulmonų kartos.

Šariatas jiems yra aukštesnis už šalies, kurioje gyvena, įstatymus. Vienintelis įstatymdavys yra Dievas. Todėl tie musulmonai, kurie laikosi pasaulietinių įstatymų, „nusižengia daugdievyste ir nusipelno mirties.“ Salafistų tikslas – pertvarkyti valstybę, teisėtvarką ir visuomenę pagal salafistinę ideologiją ir galiausiai įkurti islamišką „Alacho valstybę“.

## Šaltiniai
Josh Kerr

**Josh Kerr** (g. 1997 m. spalio 8 d. Edinburge) – škotų lengvaatletis, kuris specializuojasi vidutinių nuotolių bėgime, olimpinis prizininkas.

## Biografija
2015 m. Kerr dalyvavo Europos jaunimo čempionate. Sportininkas pasiekė 1500 m bėgimo rungties finalą, kuriame distanciją įveikė per 3:49.62 ir pelnė aukso medalį. 2016 m. pasaulio jaunimo iki 20 metų čempionate užimta 10-oji vieta.

2017 m. pasaulio lengvosios atletikos čempionate sportininkas neįveikė atrankos etapo ir galutinėje rikiuotėje liko 34-oje vietoje. 2019 m. pasaulio lengvosios atletikos čempionato atrankos bėgime Kerr distanciją įveikė per 3:36.99 ir su 11-u rezultatu pateko į pusfinalį. Pagerinęs rezultatą (3:36.58) penktu rezultatu britas pateko į finalinį bėgimą. Finale Kerr pasiekė naują asmeninį rekordą (3:32.52) ir užėmė šeštą vietą.

Savo debiutinėse 2020 m. vasaros olimpinėse žaidynėse Kerr 1500 m bėgimo finale pasiekęs naują asmeninį rekordą (3:29.05) pelnė bronzos medalį.

## Šaltiniai

## Nuorodos
* WA svetainėje
Keely Hodgkinson

**Keely Hodgkinson** (g. 2002 m. kovo 3 d. Adertone) – anglų lengvaatletė, kuri specializuojasi vidutinių nuotolių bėgime, olimpinė prizininkė.

## Biografija
2018 m. Europos jaunimo iki 18 m amžiaus čempionate iškovojo aukso medalį. 2021 m. Europos uždarų patalpų čempionate iškovotas pirmasis medalis suaugusiųjų varžybose - auksas.

Savo debiutinėse 2020 m. vasaros olimpinėse žaidynėse Hodgkinson 800 m bėgimo finale pasiekęs naują Jungtinės Karalystės rekordą ir Europos jaunimo rekordą (1:55.88) bei iškovojo sidabro medalį.

## Šaltiniai

## Nuorodos
* WA svetainėje
Indukcinė ritė

**Indukcinė ritė** arba **induktyvinė ritė** (iš lotynų k. *inductio* – sužadinimas) – pasyvus iš dviejų galų sudaryta elektroninis komponentas, kuris geba kaupti energiją magnetiniame lauke, per jį tekant elektros srovei. Indukcinę ritę paprastai sudaro į ritę suvyniota izoliuota viela. Žymimas elektroniniu simboliu .

Keičiantis rite tekančiai srovei per laiką kintantis magnetinis laukas ritėje sukelia elektrovarą (elektrinę įtampą), aprašytą Faradėjaus elektromagnetinės indukcijos dėsnyje. Remiantis Lenco dėsniu, indukuota įtampa turi poliškumą (kryptį), kuri priešinasi ją sukūrusios srovės pokyčiui. Tokiu būdu induktoriai priešinasi bet kokiems per juos vykstantiems srovės pokyčiams.

Indukcinę ritę apibūdina induktyvumas: įtampos ir srovės kitimo greičio santykis. SI sistemoje induktyvumo vienetas yra henris (H), pavadintas XIX a. amerikiečių mokslininko Džozefo Henrio vardu. Matuojant magnetines grandines, šis vienetas yra lygus vėberiui/amperui. Indukcinių ričių induktyvumas paprastai svyruoja nuo 1 µH (10−6) iki 20 H. Daugeliu atveju ričių viduje yra iš geležies arba ferito pagaminta magnetinė šerdis, padidinanti magnetinį lauką, taigi ir induktyvumą. Kartu su kondensatoriais ir rezistoriais indukcinės ritės yra vienas iš trijų pasyvių linijinių grandinių elementų, sudarančių elektrines grandines.

Indukcinės ritės plačiai naudojami elektroninėje įrangoje su kintamąja elektros srove (AC), ypač radijo įrangoje. Ritės paskirtis – blokuoti kintamąją srovę, tuo pačiu leidžiant tekėti nuolatinei elektros srovei praeiti; šiam tikslui sukurtos indukcinės ritės vadinamos droseliais. Jos taip pat naudojamos elektroniniuose filtruose skirtingo dažnio signalams atskirti, o kartu su kondensatoriais naudojamos grandinėms suderinti. Dėl to ritės naudojamos radijo imtuvams ir televizoriams sureguliuoti.

Pirmas indukcinę ritę 1831 m. išrado Maiklas Faradėjus.

## Taip pat skaitykite
* Uždegimo ritė

## Išnašos
Islamo fundamentalizmas

**Islamo fundamentalizmas** () – musulmoniškas religinis sąjūdis. Svarbiausia vertybe laiko religinę tradiciją, ragina grįžti prie pranašo Mahometo laikų islamo, priešiškas bet kokioms permainoms (bida), islamo reformas suvokia kaip tikėjimo tapatumo pažeidimą.

Pagrindinis dabartinio islamo fundamentalistų siekis – apginti musulmonų visuomenės savitumą, nušalinti egzistuojančius režimus ir sukurti valstybes, kurių pagrindas būtų islamo teisė (šariatas). Fundamentalistai imasi masių gynėjo vaidmens. Kai kuriose šalyse kova vyksta ne tarp pasaulietinio ir islamiškojo plėtros kelio, o pirmiausia tarp valdančiojo elito ir visuomenės.

Ypač suaktyvėjo nuo XX a. 8 deš. Iš islamo fundamentalistų sąjūdžių pažymėtina Musulmonų brolija. Egzistuoja daug kitų radikalių islamistinių organizacijų, viena jų – Osamos bin Ladeno sukurta pogrindinė organizacija „al Kaida“, siekianti primesti šariato valdymą nuo Atlanto iki Indijos vandenyno.

## Išnašos
Naminis balandis

**Naminis balandis**, **naminis karvelis** (*Columba livia domestica*) – karvelinių paukščių (*Columbiformes*) būrio, karvelinių (*Columbidae*) šeimos, tikrųjų karvelių (*Columba*) genties, uolinių karvelių (*Columba livia*) rūšies domestikuotas porūšis su daugelių išvestų veislių.

Lietuvoje dažnai painiojama naminių balandžių sąvoka ir jie neskiriami nuo gausių miesto balandžių būrių, nes pastarieji yra naminių balandžių įvairių veislių ir uolinių karvelių (*Columba livia*) mišrūnai.

Naminiai balandžiai ir miesto balandžiai dažniausiai užrašomi bendru moksliniu pavadinimu – „*Columba livia domestica*“, nors dalyje mokslinės literatūros miesto balandžiai išskiriami „*Columba livia f. urbana*“ pavadinimu.

Kaip manoma, naminių balandžių prijaukinimas prasidėjo prieš 3400 m. prieš m. e.

## Šaltiniai

## Nuorodos
* youtube.com / 10 Different Types Of Fancy Pigeon Breeds | BEST and BIGGEST fancy pigeons breeds in the World (*Vaizdo įraše naminių balandžių veislės*)
Patrick Huston

**Patrick Huston** (g. 1996 m. sausio 5 d. Belfaste) – Jungtinės Karalystės šaudymo iš lanko sportininkas, olimpietis. 

## Biografija
2013 m. Huston pasaulio jaunučių čempionate iškovojo du aukso medalius.

2016 m. Europos čempionate iškovota bronza individualioje rungtyje ir sidabras komandinėse varžybose.

Savo debiutinėse 2016 m. vasaros olimpinėse žaidynėse britas dalyvavo vyrų šaudymo iš lanko varžybose. Kvalifikaciniame etape Jungtinės Karalystės atstovas buvo 38-as. Pirmajame atkrentamajame etape Huston 6-4 įveikė Nyderlandų atstovą Rick van der Ven, bet kitoje kovoje pralaimėjo Pietų Korėjos šauliui Ku Bon-chan ir iš tolimesnių kovų pasitraukė. 

2017 m. pasaulio šaudymo iš lanko čempionate kartu su Naomi Folkard iškovojo bronzą mišrių komandų varžybose. 2019 m. pora pelnė Europos žaidynių sidabrą.

2020 m. vasaros olimpinėse žaidynėse Huston buvo 25-as kvalifikaciniame etape, bet pralaimėjo savo pirmąja atkrentamąja kovą ir iš individualių varžybų pasitraukė. Mišrių komandų varžybose užimta 8-oji vieta, o su vyrų komanda užėmė 5-ą vietą.

## Šaltiniai
Naomi Folkard

**Naomi Folkard** (g. 1983 m. rugsėjo 18 d. Lemingtone) – Jungtinės Karalystės šaudymo iš lanko sportininkė, olimpietė. 

## Biografija
Savo debiutinėse 2004 m. vasaros olimpinėse žaidynėse Folkard užėmė 11-ą vietą individualioje rungtyje, bei liko 12-oje vietoje su Didžiosios Britanijos nacionaline rinktine.

2010 m. Sandraugos žaidynių sidabro medalio laimėtoja.

Savo ketvirtose 2016 m. vasaros olimpinėse žaidynėse britė dalyvavo moterų šaudymo iš lanko varžybose. Kvalifikaciniame etape Jungtinės Karalystės atstovas buvo 23-ia. Vėliau sportininkė laimėjo tris eliminacijos dvikovas, bet suklupo ketvirtfinalyje prieš Chang Hye-jin ir galutinėje rikiuotėje liko 7-oje vietoje.

2017 m. pasaulio šaudymo iš lanko čempionate kartu su Patrick Huston iškovojo bronzą mišrių komandų varžybose. 2019 m. pora pelnė Europos žaidynių sidabrą.

2020 m. vasaros olimpinėse žaidynėse Folkard buvo 47-a kvalifikaciniame etape, bet pralaimėjo savo pirmąja atkrentamąja kovą ir iš individualių varžybų pasitraukė. Kartu su moterų komanda užėmė 9-ą vietą.

## Šaltiniai
Sarah Bettles

**Sarah Bettles** (g. 1992 m. spalio 16 d. Londone) – Jungtinės Karalystės šaudymo iš lanko sportininkė, olimpietė. 

## Biografija
2019 m. Europos žaidynėse kartu su Jungtinės Karalystės moterų komanda iškovojo aukso medalius. Tais pačiais metais vykusiame pasaulio čempionate kartu su šalies rinktine iškovoti bronzos medaliai.

Savo debiutinėse 2020 m. vasaros olimpinėse žaidynėse Bettles buvo 15-a kvalifikaciniame etape, bet pralaimėjo savo antrąją atkrentamąja kovą ir iš individualių varžybų pasitraukė. Kartu su moterų komanda užėmė 9-ą vietą.

## Šaltiniai
Utva

**Utva** (,  = *Šynghyrlau*) – upė Kazachstante; kairysis Uralo intakas. Upės ilgis siekia 290 km, o baseino plotas – 6940 km².

Upės mityba pagrįsta daugiausia sniego tirpsmo vandeniu. Pavasarį Utva patvinsta, o vasarą vietomis išdžiūsta. Užšąla lapkritį, o atitirpsta balandžio viduryje. Vidutinis vandens debitas ties Grigorjevkos gyvenviete – 3,8 m³/s, didžiausias – 227 m³/s, o mažiausias – 0,19 m³/s.

Upės vanduo naudojamas drėkinimui, aprūpinimui vandeniu.

Dešiniajame upės krante įsikūręs Aksajaus miestas.

## Išnašos
Nyveidė

**Nyveidė** (, nuo 1946 m. ***Diatlovas***, ) – gyvenvietė Kaliningrado srities rytinėje dalyje, 15 km į šiaurės vakarus nuo Pilkalnio, 17 km į pietvakarius nuo Lazdynų, prie Akmenio upelio. Buvęs dvaras Rytų Prūsijoje, Pilkalnio apskrityje.

## Istorija

1854 m. minimas Nyveidės palivarkas su 2 gyvenamaisiais pastatais ir 45 gyventojais. 1879 m. minimas dvaras, valdęs 301 ha žemės, iš jų 250 ha ariamos, 41 ha pievų. Iki 1945 m. priklausė Pilkalnio apskričiai, buvo 1874 m. įsteigto Baltrušėlių valsčiaus kaimas. Tikintieji iki 1853 m. priklausė Kusų, vėliau – Rautenberkio evangelikų liuteronų parapijai. 1910 m. Nyveidėje buvo 88 gyventojai. 1928 m. Nyveidės dvaras prijungtas prie Naujųjų Vingerupių kaimo, kaimo bendruomenė pervadinta Nyveide.

Nuo 2008 m. kaimo teritorija priklauso Krasnoznamensko rajono Vesnovo kaimo gyvenvietei.

## Šaltiniai
Lietuvos šaudymo iš lanko čempionatas

**Lietuvos šaudymo iš lanko čempionatas** – kasmetinis geriausių šaudymo iš lanko sportininkų turnyras Lietuvoje, kurį organizuoja Lietuvos lankininkų federacija. Pirmasis čempionatas surengtas 1961 m. Šiauliuose.

## Čempionatai

## Šaltiniai

## Nuorodos
*LLF oficiali svetainė
2021 m. Lietuvos šaudymo iš lanko čempionatas

**2021 m. [[Lietuvos šaudymo iš lanko čempionatas]]** – Lietuvos lankininkų federacijos organizuotas pajėgiausių šalies sportininkų šaudymo iš lanko čempionatas. Varžybos vyko liepos 24 - 25 dienomis Alytuje.

## Medalininkai

### Individualios rungtys

### Komandinės rungtys

## Šaltiniai

## Nurodos
* Lietuvos lankininkų federacija
Noravank SC

**Noravanko futbolo klubas**, trumpai **Vaiko „Noravank“** bei **Noravank**, angliškuose šaltiniuose žinomas kaip **Noravank SC** – Armėnijos futbolo klubas iš Vaiko. Areviko stadionas, esantis Vaiko mieste turėtų būti klubo namų arena, tačiau yra renovuojamas ir laikinai klubas žaidžia Čarencavano miesto stadione.

## Istorija
2020 m. įkurtas klubas licencijavosi ir žaidė Pirmoje lygoje. 2020–2021 m. sezone užėmė trečią vietą.

2021–22 m. sezone **„Noravanko“ klubo** pagrindinė ekipa debiutavo Premjer lygoje. Liko septintoje vietoje, tačiau pasiekė futbolo taurės finalą, o jame nugalėjo varžovus ir iškovojo trofėjų.

## Sezonai

|}
Šaltiniai: 

## Išnašos

## Nuorodos
* [ Oficiali klubo svetainė] 
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė
Nasdaq-100

**Nasdaq-100** – JAV fondų indeksas. Į indeksą įtraukta 100 didžiausių pagal kapitalizaciją bendrovių, kurių akcijomis prekiaujama NASDAQ biržoje. Į indeksą neįtraukiamos finansų sektoriaus įmonės.
 
Įmonės, kurios nebeatitinka įtraukimo į „Nasdaq 100“ taisyklių, kartą per metus, trečiąją gruodžio savaitę, pakeičiamos naujomis įmonėmis.

## Istorija
Indekso istorija prasideda 1985 m., kai vienu metu buvo įvesti du nauji indeksai: NASDAQ-100 ir NASDAQ Financial-100. Į pirmąjį indeksą buvo įtrauktos pramonės aukštųjų technologijų bendrovės, o į antrąjį – finansų. Iš pradžių indekso bazėje buvo 250 punktų.
 
1998 m. į indeksą buvo įtrauktos užsienio bendrovės. Iš pradžių reikalavimai buvo griežti, bet 2002 m. jie buvo sušvelninti.
 
2000 m., „Dot-com“ bangos metu, indeksas pasiekė istorinį maksimumą – daugiau nei 4700 punktų.
 
Nuo 2021 m. 57 % NASDAQ 100 sudaro technologijų bendrovės. Kitas pagal dydį pramonės sektorius – vartotojų aptarnavimo paslaugos (21,99 %). Sveikatos priežiūros įmonės sudaro 7,08 % NASDAQ 100, vartojimo prekių įmonės – 6,14 % NASDAQ 100, o pramonės įmonės – 5,92 %.

## Priemonės, kuriomis prekiaujama pagal NASDAQ-100
NASDAQ biržoje prekiaujama QQQ pažymėtu fondu, kurio struktūra panaši į NASDAQ-100 indeksą ir labai tiksliai kartoja jo dinamiką.

## Skirtumai nuo NASDAQ Composite indekso
Į „Nasdaq Composite“ indeksą įtrauktos visos NASDAQ biržoje kotiruojamos bendrovės (iš viso daugiau kaip 3000).

## 2021 m. pokyčiai
Liepos 21 d. „Honeywell“ pakeitė „Alexion Pharmaceuticals“ po to, kai ją įsigijo „AstraZeneca“. Rugpjūčio 26 d. „Crowdstrike“ pakeis „Maxim Integrated Products“, kurią įsigyja „Analog Devices“.

## Išnašos
Ivenbergas

**Ivenbergas** () – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 16 km į šiaurės vakarus nuo Pilkalnio, 19 km į pietvakarius nuo Lazdynų.

## Istorija

Įkurtas valstybinio miško žemėse XVIII a. antroje pusėje. 1821 m. Ivenbergas buvo laisvųjų valstiečių kaimas su 40 gyventojų, 1854 m. kaime buvo 15 gyvenamųjų pastatų ir 120 gyventojų. Iki 1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Baltrušėlių valsčiaus kaimas. Tikintieji iki 1853 m. priklausė Kusų, vėliau – Rautenberkio evangelikų liuteronų parapijai. Kaime buvo mokykla. Rytiniu kaimo pakraščiu tekėjo Akmenio upelis.

Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Vesnovo kaimo gyvenvietei.

## Gyventojai

## Šaltiniai
Orupėnai

**Orupėnai** (, nuo 1938 m. *Grünrode*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 17 km į šiaurės vakarus nuo Pilkalnio, 20 km į pietvakarius nuo Lazdynų, Draugupėnų miško šiauriniame pakraštyje.

## Istorija

Įkurti valstybinio miško žemėse XVIII a. antroje pusėje. 1785 m. buvo naujakurių kolonija „taip vadinamame Žaliajame miške” su 5 ugniakurais (gyvenamaisiais pastatais), 1822 m. – laisvųjų valstiečių kaimas su 66 gyventojais. 1854 m. Orupėnų kaime buvo 13 gyvenamųjųi pastatų ir 105 gyventojai. Iki 1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Baltrušėlių valsčiaus kaimas. Tikintieji iki 1853 m. priklausė Kusų, vėliau – Rautenberkio evangelikų liuteronų parapijai. 1863 m. iš Čiulkinių girininkijos prie Orupėnų prijungta Pfefersvaldės (*Pfefferswalde*) kolonijos dalis. Tarpukariu Orupėnuose buvo vėjo malūnas, svečių namai.

Pro Orupėnus iš Draugupėnų miško šiaurinės dalies kadaise tekėjo Orupės upelis, pagal kurį kaimas pavadintas. Upelio pavadinimas lietuviškos kilmės, sietinas su žodžiu „oras” (vieta po atviru dangum) arba „orė” (arimas, ariama vieta miške).

Po Antrojo pasaulinio karo kaimas išnyko. Nuo 2008 m. jo teritorija priklauso Krasnoznamensko rajono Vesnovo kaimo gyvenvietei.

## Gyventojai

## Šaltiniai
Gegužiai (Šiauliai)

**Gegužiai** – vienas iš Šiaulių miesto pietinės dalies rajonų. Ribojasi vakaruose su Šventupiu, šiaurėje su Lieporiais ir Verduliais, rytuose su Piktmiškiu, pietuose – Šlepkai ir Rėkyvos ežeras. Vienintelis kelias veda į miestą. Rajoną su miestu jungia miesto visuomeninio transporto linija (autobusas Nr. 3A).

## Etimologija

Rajono pavadinimas kilęs nuo vienkieminio Gegužių kaimo, žinomo nuo XVIII a. 

## Istorija

Gyvenvietė pradėjo plėstis po 1994 m., buvusiems savininkams pradėjus grąžinti žemės sklypus. Greta gyvenvietės suprojektuotas pietinis .
Ivailas Čočevas

**Ivailas Čočevas** arba **Ivajlas Čočevas** (; g. 1993 m. vasario 18 d. Plevene) – Bulgarijos futbolininkas, saugas.

## Biografija
1999–2008 m. žaidė Pleveno „Spartak“; 2008–2010 m. „Čavdaro“ klubo jaunimo ekipose.

Profesionalo karjerą pradėjo 2010 m. „Čavdaro“ klube.

### Sofijos CSKA
2013 m. persikėlė į PFK CSKA Sofiâ.

### Palermo
2014–2019 m. atstovavo Italijos „Palermo“ klubui. 2014 m. liepos 11 d. pasirašė trejų metų sutartį su italų klubu.

### Pescara
2019–2020 m. priklausė Delfino Pescara 1936 klubui, tačiau buvo traumuotas ir negalėjo žaisti.

### CSKA 1948
Nuo 2020 m. atstovavo FC CSKA 1948 Sofia klubui.

### Ludogorec
2024 m. vasario 15 d. paskelbta, kad futbolininkas pasirašė sutartį su Razgrado „Ludogorec“ klubu.

## Rinktinės
* Buvo kviečiamas į įvairaus amžiaus jaunimo rinktines
* Nuo 2015 m. atstovavo nacionalinei Bulgarijos rinktinei.

2015 m. birželio 8 d. debiutavo draugiškose rungtynėse prieš Turkijos rinktinę.

2021 m. rugsėjo 5 d. Bulgarijos nacionalinė rinktinė nugalėjo lietuvius rezultatu 1:0. Vienintelį įvartį įmušė **Ivajlas Čočevas**.

## Išnašos

## Nuorodos
* Soccerway
* Transfermarkt
* Globalsportsarchive
Mažieji Juodupėnai

**Mažieji Juodupėnai**, **Juodupėnai**, **Juodupiai** (, nuo 1938 m. *Kleinsorge*, nuo 1946 m. ***Sumarokovas***, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 15 km į šiaurės vakarus nuo Pilkalnio, 12 km į pietvakarius nuo Lazdynų.

## Istorija

Įkurti valstybinio miško žemėse XVIII a. antroje pusėje. 1821 m. buvo kaimas su 39 gyventojais, 1854 m. Juodupėnuose buvo 22 gyvenamieji pastatai ir 75 gyventojai. Iki 1818 m. priklausė Įsruties apskrities Liepgalio domenų valsčiui, 1818–1945 m. – Pilkalnio apskričiai, buvo 1874 m. įsteigto Baltrušėlių valsčiaus kaimas. Tikintieji iki 1853 m. priklausė Pilkalnio, vėliau – Rautenberkio evangelikų liuteronų parapijai. XIX a. Mažuosiuose Juodupėnuose susiformavo dvaro sodyba, tarpukariu kaime stovėjo du vėjo malūnai.

Po Antrojo pasaulinio karo ar vėliau sovietmečiu išnyko. Nuo 2008 m. kaimo teritorija priklauso Krasnoznamensko rajono Vesnovo kaimo gyvenvietei.

## Gyventojai

## Šaltiniai
Muhamedas Hasanas Achundas

**Muhamedas Hasanas Achundas** () – laikinasis Islamiškojo Afganistano Emyrato ministras pirmininkas, pareigas pradėjęs eiti 2021 m. rugsėjo 7 d. 

Muhamedas Hasanas Achundas gimė Kandahare. Pirmuoju Talibano valdymo laikotarpiu (1996–2001 m.) iš pradžių buvo užsienio reikalų ministras, o paskui – ministro pirmininko pavaduotojas. Muhamedas Hasanas Achundas – ilgametis  *Rehbari Šura* (vadovų tarybos), įtakingos sprendimus priimančios Talibano institucijos, vadovas. Muhamedas Hasanas Achundas yra puštūnas, jo giminystės linija atsekama iki Achmado Šacho Duranio. Įtrauktas į JTO asmenų, kuriems taikomos sankcijos, sąrašą.

Yra parašęs keletą darbų apie islamą.

## Išnašos
Ivo Braz

**Ivas Aleksandras Pereira Bražas** (*Ivo Braz* arba *Ivo Alexandre Pereira Braz*; g. 1995 m. gegužės 25 d.) – futbolininkas iš Portugalijos, saugas. 

## Karjera
Žaidėjas karjerą pradėjo Portugalijoje. Žaidė Casa Pia AC jaunimo ekipose ir U19 komandoje.

Profesionalo karjerą pradėjo Casa Pia AC 2014 m. Buvo skolinamas Clube Operário Desportivo.

Grįžo į Casa Pia AC, o paskui atstovavo GDR Gafetense, SC Mirandela, GS Loures, SG Sacavenense, Clube Oriental Lissabon.

Į Telšius saugas atvyko iš „Olhanense“ klubo, žaidusio trečiajame pagal pajėgumą Portugalijos divizione.

### FC Džiugas
#### A lyga: 2021 m.
2021 m. rugsėjo mėn. pranešta, kad pasirašyta sutartis su A lygos debiutantais Telšių „Džiugo“ klubu.

2021 m. rugsėjo 11 d. debiutavo rungtynėse prieš „Sūduvą“.

2021 m. spalio 24 d. rungtynėse prieš DFK Dainava pasižymėjo pelnydamas įvartį, tačiau dzūkai nugalėjo žemaičius rezultatu 3:2.

2021 m. lapkričio 28 d. rungtynėse prieš FK Žalgiris pelnė įvartį.

#### A lyga: 2022 m.
2022 m. sausio mėn. pranešta, kad žaidėjas lieka klube.

2022 m. kovo 26 d. rungtynėse prieš FK Banga pasižymėjo pelnydamas du įvarčius.

### Vėlesnė karjera
2023 m. pirmoje pusėje atstovavo KF Ægir (Islandija), o 2023 m. vasarą persikėlė į UMF Afturelding (Islandija).

Nuo 2024 m. priklausė AD Fafe (Portugalija).

## Statistika
; A lygos statistika.

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* FLASHSCORE
* lietuvosfutbolas.lt
* Transfermarkt
* fcdziugas.lt
* Globalsportsarchive
Islamo valstybė (valdymo forma)

**Islamo valstybė** () – valdymo forma, kuri remiasi islamo teise. Terminas „Islamo valstybė“ buvo naudojamas apibūdinti įvairias istorines politikos kryptis ir islamo pasaulio valdymo teorijas. Šis arabiškas terminas reiškia šiuolaikinę idėją, susijusią su islamizmu.

## Išnašos
Verduliukai

**Verduliukai** – kaimas Šiaulių rajono savivaldybėje, 7 km nuo Šiaulių centro. Dalis kaimo priklauso Šiaulių miestui.

## Gyventojai

## Šaltiniai
Vakarų Europos vasaros laikas

**Vakarų Europos vasaros laikas** () – vasaros laikas, naudojamas Vakarų Europoje. WEST laiko juosta (UTC+1) yra 1 valanda priekyje Grinvičo laiko ir pasaulinio koordinuotojo laiko. Ją naudoja:

* Kanarų salos
* Portugalija (įskaitant Madeirą, bet ne Azorus)
* Farerų salos

Kai kurios valstybės taip pat naudoja šią laiko juostą, taikant vasaros laiką, tačiau kitaip ją vadina:

* Jungtinė Karalystė, kuri naudoja Britų vasaros laiką (BST)
* Airija, kuri naudoja Airijos standartinį laiką (IST)

Vasaros laikas taikomas nuo paskutinio kovo sekmadienio iki paskutinio spalio sekmadienio. Tiek laiko keitimo pradžioje, tiek pabaigoje, laikrodis keičiamas 1 val. (UTC±0). Žiemą naudojamas Vakarų Europos laikas (WET, GMT+0 arba UTC±0).

## Šaltiniai
Centrinės Europos vasaros laikas

**Centrinės Europos vasaros laikas** () – standartinis laikas, taikomas kaip vasaros laikas tose Europos šalyse, kurios žiemą naudoja Centrinės Europos laiką (CET, UTC+1). CEST laiko juosta atitinka UTC+2, tokia pati kaip ir Rytų Europos laikas, Centrinės Afrikos laikas, Pietų Afrikos standartinis laikas, Egipto standartinis laikas ir Kaliningrado laikas Rusijoje.

## Pavadinimai
Kiti Centrinės Europos vasaros laiko pavadinimai yra Vidurio Europos vasaros laikas (), Centrinės Europos dienos šviesos laikas () ir Bravo laikas (pagal 2-ąją NATO fonetinės abėcėlės raidę).

## Naudojimas
Valstybės ir teritorijos, kurios reguliariai naudoja Centrinės Europos vasaros laiką:

* , nuo 1974
* , nuo 1985
* , nuo 1980
* , nuo 1980
* , nuo 1983
* , nuo 1983
* , nuo 1979
*  (žemyninė), nuo 1980
*  (žemyninė), nuo 1976
* , nuo 1980
* , nuo 1982
* , nuo 1980
* , nuo 1968
* , nuo 1983
* , nuo 1981
* , nuo 1981
* , nuo 1974
* , nuo 1976
* , nuo 1983
* , nuo 1977
* , nuo 1983
* , nuo 1980
* , nuo 1977
* , nuo 1966
* , nuo 1983
* , nuo 1979
* , nuo 1983
* , nuo 1974 (išskyrus Kanarų salas, kurios naudoja Vakarų Europos vasaros laiką)
* , nuo 1980
* , nuo 1981
* , nuo 1966

Valstybės, kurios praeityje naudojo Centrinės Europos vasaros laiką:

* , 1951–1959, 1982–1989, 1996–1997, 2012–2013
* , 1998–1999
* , 1993–1995
* , 2005–2008

## Išnašos
Juan Palacios

**Chuanas Diegas Teljas Palasjosas** (*Juan Diego Tello Palacios*, g. 1985 m. gegužės 11 d.) – Kolumbijos krepšininkas. Žaidžia vidurio puolėjo ir sunkiojo krašto puolėjo pozicijose. Anksčiau yra atstovavęs Klaipėdos „Neptūnui“, Vilniaus „Lietuvos rytui“, Jonavos „CBet“.

## Karjera
2021 m. rugsėjo 6 d. pasirašė vieno sezono trukmės kontraktą su Jonavos „CBet“ klubu.

## Pasiekimai
* 2013 m. Prancūzijos čempionas.
* 2014 m. LKL trečios vietos laimėtojas.
* 2014 m. LKL MVP
* 2021 m. Kolumbijos čempionas.

## Šaltiniai